Greek Legal Document

Category: 111

Content:
13. ΝΟΜΟΣ υπ’ αριθ.761 της 15/27 Μαρτ. 1978 (ΦΕΚ Α΄42) Περί του μετοχικού κεφαλαίου και της εγγυήσεως των εν Ελλάδι λειτουργουσών ασφαλιστικών Επιχειρήσεων και άλλων τινών διατάξεων. Άρθρ.1-4.-(Καταργήθηκαν από την παρ. 1 άρθρ. 8 Νόμ. 1380/ 26-27 Ιουλ. 1983 (ΦΕΚ Α΄101, κατωτ. αριθ.17). Άρθρ.5.-Η διάταξις του άρθρ. 1 του παρόντος δεν ισχύει δια τας ελληνικάς ανωνύμους ασφαλιστικάς εταιρίας τας ιδρυομένας υπό αγροτών, κατόχων γεωργικών ελκυστήρων και λοιπών γεωργικών μηχανημάτων, σκοπόν εχούσας την ασφάλισιν αυτών εφ’ όσον ήθελον συσταθή νομοτύπως εντός εξ μηνών από της δημοσιεύσεως του παρόντος δια της Εφημερίδος της Κυβερνήσεως. Άρθρ.6.-(Εν συνεχεία του πρώτου εδαφίου της παρ. 1 του άρθρ. 4 του Νόμ. 489/1976 «περί υποχρεωτικής ασφαλίσεως της εξ ατυχημάτων αυτοκινήτων αστικής ευθύνης» (κατωτ. σελ. 248,101) προστίθεται εδάφιον). Άρθρ.7.-(Τροποιούνται η περίπτ. «α» της παρ. 17 και αι υπ’ αριθ. 3 και 6 Επιτροπαί της παρ. 19 του άρθρ. 91 Π.Δ. 607/1976 περί Οργανισμού του Υπουργείου Εμπορίου, τόμ. 13Β σελ. 770,19). Άρθρ.8.-Δι’ αποφάσεων του Υπουργού Εμπορίου δύναται αι παρά τω Υπουργείω Εμπορίου λειτουργούσαι εξ Μόνιμοι Επιτροπαί Εμπειρογνωμόνων, περί ων η παρ. 19 του άρθρ.91 του Π.Δ. 607/1976, να διευρύνωνται δια δυο εισέτι επιστημόνων τεχνικών ή ειδικών επιστημόνων ή ειδικών εις θέματα προμηθειών, δημοσίων υπαλλήλων ή υπαλλήλων Νομικών Προσώπων. Άρθρ.9.-Αι κατά το άρθρ. 63 του Π.Δ. 607/1976 θέσεις επί βαθμώ 3ω – 2ω του Κλάδου Α6 Ειδικών Μέτρων και Σταθμών αυξάνονται κατά μίαν επί αντιστοίχω μειώσει των επί βαθμοίς 7ω – 4ω του αυτού Κλάδου θέσεων. Άρθρ.10.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 12.Μ.α.12 Ιδιωτική Επιχείρηση Ασφαλίσεως Ιδιωτική Επιχείρηση Ασφαλίσεως 12.Μ.α.13-16